Proiect

|  |
| --- |
| **GUVERNUL REPUBLICII MOLDOVA** |
| **HOTĂRÎRE nr. \_\_\_\_\_ din \_\_\_\_\_\_\_\_\_\_\_\_\_\_\_\_ 2019** |

**cu privire la aprobarea Normelor privind procedura de elaborare a proiectului sau a planului de organizare a teritoriului**

**în vederea înființării plantațiilor de culturi**

**pomicole, nucifere, de arbuști fructiferi**

**și căpșun**

 În temeiul art. 7 din Legea nr. 728/1996 cu privire la pomicultură (Monitorul Oficial al Republicii Moldova, 2010, nr. 52-53, art. 161), cu modificările ulterioare (republicat în Monitorul Oficial al Republicii Moldova, 1999, nr.153-155, art. 749), Guvernul HOTĂRĂȘTE:

1. Se aprobă Normele privind procedura de elaborare a proiectului sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun (se anexează).
2. Controlul asupra executării prezentei Hotărâri de Guvern se pune în sarcina Ministerului Agriculturii, Dezvoltării Regionale și Mediului.

**PRIM-MINISTRU Ion CHICU**

**Contrasemnează: Ion Perju**

**Ministrul agriculturii,**

**Dezvoltării regionale și mediului**

**Aprobate**

**prin Hotărîrea Guvernului**

**nr.\_\_\_\_\_ din \_\_\_\_\_\_\_ 2020**

**NORME**

**privind procedura de elaborare a proiectului sau a planului de organizare a teritoriului în vederea înființării plantațiilor de culturi**

**pomicole, nucifere, de arbuști fructiferi și căpșun**

**Capitolul I**

**DISPOZIȚII GENERALE**

1. Normele privind procedura de elaborare a proiectului sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun (în continuare – Norme) stabilește:

1) regulile aplicabile pentru proiectarea plantațiilor pomicole, nucifere, arbuști fructiferi și căpșun;

2) condițiile care necesită a fi respectate la elaborarea proiectului sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun;

3) cerințele față de proiectul și/sau planul de organizare a teritoriului, elaborat în vederea înființării plantațiilor de culturi pomicole, nucifere, de arbuști fructiferi și căpșun.

1. În sensul prezentelor Norme, se aplică următoarele noțiuni:

*proiectant* – persoană fizică sau persoană juridică, care desfășoară activități de proiectare a plantațiilor pomicole, nucifere, de arbuști fructiferi și căpșun;

*parcelă* – suprafață compactă de teren agricol, plantată cu culturi pomicole, arbuști fructiferi și căpșun, delimitată de hotare distincte (drumuri, fâșii forestiere, garduri, suprafețe acvatice, sau alte limite naturale și artificiale);

*înființare* – sistem de măsuri economico-organizatorice şi tehnologice, orientat spre crearea unei plantații de culturi pomicole, nucifere, de arbuști fructiferi și căpșun.

**Capitolul II**

**CERINȚE FAȚĂ DE PROCEDURA DE ELABORARE A PROIECTULUI**

1. În procesul de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, este necesară respectarea următoarelor condiții:

a) înfiinţarea plantaţiilor de culturi pomicole, nucifere și arbuști fructiferi și căpșun, pentru producţie-marfă se efectuează în funcţie de condiţiile naturale și climaterice ale Republicii Moldova;

b) înfiinţarea plantaţiilor de culturi pomicole, nucifere, de arbuști fructiferi și căpșun, pentru producţie-marfă se efectuează doar cu soiuri de bază și soiuri polenizator de culturi pomicole, arbuști fructiferi și căpșun, înscrise în Catalogul soiurilor de plante al Republicii Moldova și/sau importate în conformitate cu prevederile Legii nr. 68/2013 despre semințe cu modificările ulterioare și care corespund Normei privind producerea, controlul, certificarea și comercializarea materialului de înmulțire și de plantare fructifer, aprobată prin Hotărîrea Guvernului Nr. 415/2013 ( Monitorul Oficial, Nr. 136 – 139, art. 52).

1. Înființarea plantațiilor de culturi pomicole, nucifere, de arbuști fructiferi și căpșun de producție-marfă cu suprafața de până la 0,5 ha se efectuează conform planului de organizare a teritoriului și de plantare a culturilor, și/sau schiței de proiect, elaborate de producătorii agricoli sau specialiști în agricultură sau proiectare spațială cu studii superioare finalizate ori de proiectanți, iar a celor cu suprafața mai mare de 0,5 ha – conform proiectelor elaborate de proiectant – .
2. Proiectul și/sau planul de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, cu suprafață mai mare de 0,5 ha este constituit din:

a) proiectul de înființare a plantațiilor de culturi pomicole, nucifere, de arbuști fructiferi și căpșun;

1. pașaportul înființării plantațiilor;

c) planul-schemă de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun.

1. Înfiinţarea plantaţiilor pomicole, nucifere, de arbuști fructiferi și căpșun pentru producţie-marfă se efectuează pe terenuri plane și pante (preponderent - pante calde), favorabile pentru cultivarea acestor culturi, cu soluri moderat fertile, ușoare și medii, în rânduri distanţate, în funcție de cerințele speciei, preconizată pentru cultivare, asociației soi/portaltoi, necesarul de umiditate și tehnologiile aplicate, recomandările științifice, bunele practici în horticultură, privind utilizarea sistemelor de conducere a pomilor și arbuștilor fructiferi pe spaliere de diferite tipuri și/sau prin creștere liberă.
2. Concomitent cu plantațiile de culturi pomicole, nucifere, de arbuști fructiferi și căpșun, la cererea beneficiarului de proiect poate fi proiectat și sistemul de irigare (în condiţiile existenţei posibilităţilor de aprovizionare cu apă calitativă,), sistemul de suport (spalier), sistemele antigrindină, antiploaie, antiîngheț, etc.
3. Agentul economic, care înființează o plantație pomicolă, de nucifere, de arbuști fructiferi și căpșun poate solicita subvenția de stat pentru înființarea plantației perene numai în cazul existenței unui proiect sau a planului de organizare a teritoriului şi de plantare, elaborat în conformitate cu prevederile prezentelor Norme.

 **Capitolul III**

**CERINȚE FAȚĂ DE PROIECT ȘI PLANUL DE**

 **ORGANIZARE A TERITORIULUI ELABORAT ÎN VEDEREA ÎNFIINȚĂRII PLANTAȚIILOR DE CULTURI POMICOLE, NUCIFERE, DE ARBUȘTI FRUCTIFERI ȘI CĂPȘUN.**

1. Lucrările de proiectare şi, după caz, de elaborare a planului de organizare a teritoriului pentru înfiinţarea plantaţiilor pomicole, nucifere, de arbuști fructiferi și căpșun, se execută de responsabilul de proiect al proiectantului în baza sarcinilor de proiectare, anexate la contractele de executare a lucrărilor de proiectare şi prospectare, încheiate între beneficiar şi proiectant.
2. La efectuarea lucrărilor de proiectare este necesară asigurarea următoarelor cerinţe:

a) folosirea raţională a terenului, destinat înfiinţării unei plantaţii pomicole, nucifere, de arbuști fructiferi și căpșun;

b) asigurarea condiţiilor pentru aplicarea tehnologiilor avansate și bunelor practici în pomicultură cu eficienţă maximă;

c) eficienţă înaltă şi recuperare maximal rapidă a investiţiilor capitale, folosirea raţională a resurselor umane;

d) selectarea corectă a terenului sau stabilirea posibilităţii de înfiinţare a unei plantaţii pomicole, nucifere, de arbuști fructiferi și căpșun, pe terenul deţinut de către beneficiar;

e) folosirea prospectărilor cartografice şi pedologice existente, datelor despre amplasarea în raport cu vecinii şi respectarea cerinţelor faţă de culturile existente pe terenurile vecine, sau efectuarea volumului necesar de cercetări agro-pedologice şi hidrologice:

 - calitatea și compoziția solului;

 - expoziția pantelor;

 - amplasarea culturilor pe pantă;

 - nivelul apelor freatice;

 - altitudinea de la nivelul mării și nivelul minim al reliefului local;

- clima și microclima (depuneri atmosferice, forma și frecvența lor, frecvența grindinei, suma temperaturilor biologic active, durata perioadei cu temperaturi pozitive, posibilitatea și frecvența înghețurilor târzii de primăvară și timpurii de toamnă, temperaturile negative minimale în perioada de hibernare a plantelor și frecvența lor, durata înghețării solului, direcția dominantă a vânturilor și puterea lor, etc.);

 - cerințele culturilor față de apă;

h) protecţia solului de eroziune;

i) protecţia mediului.

1. În procesul de elaborare a proiectului se va efectua:

1) analiza eficienței economice cu prezentarea prognozei comerciale (direcţiile de utilizare şi comercializare a produsului obţinut), asigurarea cu forţă de muncă şi costurile ei, recomandări privind tehnologia aplicată, necesitatea de tehnică agricolă, calcule detaliate privind costurile materialelor, lucrărilor, materialului săditor, spalierului.

2) lucrările de prospectare – topo-geodezie, pedologie, hidroameliorare, agrobiologie, etc. finalizându-se cu selectarea sectorului pentru înființarea unei plantații, formarea unei baze de date, cu elaborarea de către proiectant a proiectul de înființare, pașaportului proiectului planul de organizare a teritoriului, care se coordonează cu beneficiarul.

3) organizareateritoriului, în funcţie de:

 - datele, obţinute în urma lucrărilor de prospectare;

 - relieful terenului;

 - configuraţia sectorului;

 - delimitarea hotarelor terenurilor agricole învecinate;

 - irigarea existentă sau proiectată, după caz;

 - existența bazinelor de apă (naturale sau construite) și corespunderea apei în ele pentru irigare;

 - existența căilor de acces către sector;

 - posibilitatea electrificării sectorului;

 - existența altor obiecte de infrastructură;

4) zonarea teritoriului în scopul amplasării raţionale şi folosirea optimă a solului. Zonarea se face în funcţie de condiţiile ecologice şi pedologice. Se descrie amplasarea soiurilor în raport cu înălţimea, expoziţia şi gradul de înclinare a terenului. Se exclud terenurile neutilizabile, râpile, etc.;

5) parcelarea terenului, care depinde de configuraţia, înclinarea, lungimea versanţilor şi expoziţia lor, stratul de sol şi compoziţia lui mecanică, gradul proceselor de eroziune şi necesitatea edificării unor construcţii hidrotehnice de protecţie;

6) proiectarea rețelei de drumuri, astfel încât:

a) drumurile între parcele, care sunt auxiliare, să fie preconizate pentru trecere într-o singură direcție. Lățimea drumurilor între parcele, în funcție de modul de recoltare, transportare și utilizare a recoltei, precum și amplasarea rândurilor în parcelele conexe variază conform speciei preconizate pentru cultivare, asociației soi/portaltoi și de tehnologiile aplicate;

b) drumurile între parcele să fie amplasate de-a lungul pantei cu deplasarea drumurilor între parcelele învecinate sau tarlale pentru a preîntâmpina eroziunea, mărimea deplasării constituind 20-30 m în ambele direcții;

c) la proiectarea drumurilor între tarlale, situate de-a lungul părților laterale ale tarlalelor, paralel cu rândurile proiectate să se țină cont de zona de întoarcere a agregatelor, dar în limitele a 8–10 m – pentru culturile pomicole, nucifere și 4 – 6 m - pentru arbuști fructiferi și căpșun;

d) pe pantele cu o înclinare de peste 8 grade, drumurile de-a lungul tarlalei și fășiile de întoarcere se fie proiectate sub formă de serpentină, cu înierbarea obligatorie a acestora.

1. Măsurile de combatere a eroziunii solului.
2. După caz, în sistemul de ameliorări silvice în plantațiile de culturi pomicole, nucifere, de arbuști fructiferi și căpșun se proiectează:

 - fâșii forestiere din arbuști cu culise de limitare a scurgerilor de apă cu lățimea de 3 metri;

 - fâșii forestiere de-a lungul râpilor cu lățimea de 13 metri;

- fâșii foresto - horticole în vederea diminuării intensității vântului.

- fâșii îndesite, amplasate pe terenul destinat înființării plantațiilor pomicole, nucifere, de arbuști fructiferi și căpșun din partea zonelor sanitare a localităților.

1. Elaborarea proiectului și/sau a planului de organizare a teritoriului şi de plantare pentru înfiinţarea plantaţiilor pomicole, nucifere, de arbuști fructiferi și căpșun se va realiza cu respectarea prevederile Legii Nr. 86/2014 privind impactul asupra mediului.

**Capitolul IV**

**CERINȚE FAȚĂ DE STRUCTURA PROIECTULUI SAU A PLANULUI DE ORGANIZARE A TERITORIULUI ŞI DE PLANTARE** **PENTRU ÎNFIINŢAREA PLANTAŢIILOR POMICOLE, NUCIFERE, DE ARBUȘTI FRUCTIFERI ȘI CĂPȘUN**

1. Structura proiectului şi/sau a planului de organizare a teritoriului şi de plantare a plantațiilor pomicole, nucifere, de arbuști fructiferi și căpșun va cuprinde:

a) proiectul de înființare a plantațiilor multianuale pomicole, nucifere, de arbuști fructiferi și căpșun, care va cuprinde următoarele capitole:

1) amplasarea terenului (cu indicarea numerelor cadastrale);

2) baza elaborării proiectului;

3) caracteristica terenului, inclusiv, studiul de prefezabilitate, care se elaborează de către proiectant, în special pentru terenurile pe care, anterior, nu au existat plantații horticole și se prezintă beneficiarului ca anexă la contractul de efectuare a lucrărilor de proiectare;

4) argumentarea proiectului;

5) tehnologia înființării plantaţiilor pomicole, nucifere, de arbuști fructiferi și căpșun;

6) argumentarea roadei proiectate;

7) organizarea lucrărilor la înființarea plantațiilor;

8) eficiența economică a proiectului;

9) fișele tehnologice;

10) devizul general de cheltuieli pentru înfiinţarea plantațiilor;

11) devizul financiar privind întreținerea plantaţiilor în primii cinci ani după plantare, pentru arbuști fructiferi și căpșun (după caz);

12) investițiile capitale la înființarea plantațiilor;

13) cheltuielile directe pentru înființarea plantațiilor.

b) pașaportul proiectului de înființare a plantațiilor multianuale pomicole, nucifere, de arbuști fructiferi și căpșun, care va cuprinde următoarele capitole:

1) indicii tehnico-economici ai proiectului;

2) devizul general a valorii înfiinţării plantaţiei;

3) devizul pentru plantarea și întreținerea plantației;

4) devize pentru efectuarea lucrărilor de proiectare și investigare.

c) planul de organizare a teritoriului şi de plantare a unei plantaţii pomicole, nucifere, de arbuști fructiferi și căpșun, care se elaborează în funcție de configurația terenului (plan sau pantă) la scara 1:500 sau 1:1000 sau 1:2000 și care trebuie să prevadă, după caz:

1) amplasarea parcelelor şi drumurilor;

2) locul pentru construcții cu destinație agricolă;

3) orientarea rândurilor şi repartizarea soiurilor pe sector;

4) suprafaţa de plantare (totală şi sub aspectul soiurilor);

5) termenul de plantare;

6) schemele de plantare;

7) necesarul de material săditor.

**Capitolul V**

**TRANSPUNEREA ÎN NATURĂ A**  **PROIECTULUI SAU A PLANULUI DE ORGANIZARE A TERITORIULUI ŞI DE PLANTARE PENTRU ÎNFIINŢAREA PLANTAŢIILOR POMICOLE, NUCIFERE, DE ARBUȘTI FRUCTIFERI ȘI CĂPȘUN**

1. Transpunerea în natură a proiectului şi/sau a planului de organizare a teritoriului şi de plantare pentru înfiinţarea plantaţiilor pomicole, nucifere, de arbuști fructiferi și căpșun se efectuează de către proiectant sau de către beneficiar, în coordonare cu proiectantul, în baza coordonatelor stabilite conform conturului plantației, totodată delimitându-se parcelele, drumurile, și după caz fâșiile de protecție, locurile pentru construcții cu destinație agricolă, etc.
2. Proiectul şi/sau planul de organizare a teritoriului şi de plantare pentru înfiinţarea plantaţiilor pomicole, nucifere, de arbuști fructiferi și căpșun este considerat necorespunzător situaţiei în natură în cazul în care nu a fost transpus corect în natură și dacă măcar una din dimensiunile laturilor măsurate nu se încadrează în parametrii proiectului sau nu corespunde cu suprafața destinată planării.
3. Proiectantul va elabora, la solicitarea beneficiarului de proiect, actul de înființare a plantației pomicole, nucifere, de arbuști fructiferi și căpșun, după cel puțin o lună de la începutul vegetației, elaborat în conformitate cu anexa nr. 8 la Regulamentul privind modul de repartizare a mijloacelor Fondului Național de Dezvoltare a Agriculturii și Mediului Rural, aprobat prin Hotărîrea Guvernului Nr. 455/2017.